
a víz- és csatornadíjak megállapításáról szóló 37/2011.(XII.16.) önkormányzati rendelet módosításáról szóló 6/2012.II.10) önkormányzati rendelet visszavonásáról szóló
……/2012.(V…..) önkormányzati rendelethez

Általános indokolás

A víziközmű-szolgáltatásról szóló 2011. évi CCIX. törvény 93. § (1) és (2) bekezdése hatályon kívül helyezte az árak megállapításáról szóló 1990. évi LXXXVII. törvény mellékletében az önkormányzatokat a víz- és csatornadíjak megállapítására felhatalmazó rendelkezést. 
Martfű Város Önkormányzatának Képviselő-testülete a 37/2011.(XII.16.) önkormányzati rendeletével 2012. január 1. napjától törvényi felhatalmazás nélkül állapította meg a víz- és csatornadíjakat, mely szabályozás a 16/1999.(XI.26.) sz. Kt. rendelet 1. számú melléklete helyébe lépett.
A 37/2011.(XII.16.) önkormányzati rendelet hatályba léptető rendelkezését a Képviselő-testület a 6/2012.II.10.) önkormányzati rendeletével módosította.
A  jogalkotásról szóló 2010. évi CXXX. 8. § (2) bekezdése  kimondja, hogy a hatályba léptető rendelkezést módosítani nem lehet, a 12 §-a szerint a módosító rendelet a hatályba lépéssel végrehajtottá válik, (mivel beépül a módosított rendeletbe) és a végrehajtást követő napon hatályát veszti. Hatályát vesztett rendeletet pedig nem lehet módosítani.
E két jogszabálysértés miatt a Jász-Nagykun-Szolnok Megyei Kormányhivatal törvényességi felhívással élt, mely szerint mindez a rendelet olyan súlyos tartalmi hibájának minősül, hogy kihirdetése ellenére is érvénytelen. 
A felhívásnak eleget téve, valamint a jogszerűség helyreállítása érdekében  a 6/2012.(II.10.) önkormányzati rendeletet vissza kell vonni.

Részletes indokolás

Az 1.§. rendelkezik a 6/2012.(II.10.) önkormányzati rendelet visszavonásáról.
A 2.§. a hatályba léptető illetve hatályt vesztő rendelkezéséket szabályozza.

